Document ID: 32004R2263

KOMISIJOS REGLAMENTAS (EB) Nr. 2263/2004
2004 m. gruodžio 28 d.
nustatantis standartines vertes, taikytinas finansinei kompensacijai ir su ja susijusiam avansui už 2005 žvejybos metais iš rinkos pašalintus žuvininkystės produktus apskaičiuoti
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gruodžio 17 d. Tarybos reglamentą (EB) Nr. 104/2000 dėl bendro žuvininkystės ir akvakultūros produktų rinkos organizavimo (1), ypač į jo 21 straipsnio 5 ir 8 dalis,
kadangi:
(1)
Reglamente (EB) Nr. 104/2000 yra numatyta finansinė kompensacija, mokėtina gamintojų organizacijoms, kurios tam tikromis sąlygomis pašalina to reglamento I priedo A ir B dalyse išvardintus produktus. Šios finansinės kompensacijos dydis turėtų būti sumažintas standartinėmis vertėmis, jeigu produktai skirti ne žmonėms vartoti, o kitiems tikslams.
(2)
2001 m. gruodžio 19 d. Komisijos reglamente (EB) Nr. 2493/2001 dėl tam tikrų iš rinkos pašalintų žuvininkystės produktų realizavimo (2) yra nurodyti iš rinkos pašalintų produktų realizavimo būdai. Šių produktų vertė turėtų būti nustatyta kiekvieno iš šių realizavimo būdų standartinio dydžio, atsižvelgiant į vidutines pajamas, kurias galima gauti realizavus skirtingose valstybėse narėse.
(3)
Pagal 2000 m. lapkričio 15 d. Komisijos reglamento (EB) Nr. 2509/2000, nustatančio Tarybos reglamento (EB) Nr. 104/2000 dėl finansinės kompensacijos suteikimo už tam tikrų žuvininkystės produktų pašalinimą iš rinkos išsamias taikymo taisykles (3), 7 straipsnį specialiose taisyklėse numatyta, kad, jeigu kuri nors gamintojų organizacija arba kuris nors jos narys pateikia produktą parduoti valstybėje narėje, išskyrus tą, kurioje jis yra pripažintas, apie tai turi būti informuota už finansinės kompensacijos skyrimą atsakinga įstaiga. Ta institucija yra valstybės narės, kurioje gamintojų organizacija yra pripažinta. Todėl atskaitytina standartinė vertė turėtų būti ta, kuri yra taikoma toje valstybėje narėje.
(4)
Toks pat skaičiavimo būdas turėtų būti taikomas ir Reglamento (EB) Nr. 2509/2000 6 straipsnyje numatytiems finansinės kompensacijos avansams.
(5)
Šiame Reglamente numatytos priemonės atitinka Žvejybos produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
2005 žuvininkystės metams numatytos standartinės vertės, taikytinos Reglamento (EB) Nr. 104/2000 21 straipsnio 5 dalyje nurodytai finansinei kompensacijai ir su ja susijusiems avansams už gamintojų organizacijų iš rinkos pašalintus žuvininkystės produktus, kurie skirti kitais tikslais, o ne žmonėms vartoti, yra nurodytos šio reglamento priede.
2 straipsnis
Iš finansinės kompensacijos ir su ja susijusių avansų atskaitytina standartinė vertė yra ta, kuri taikoma valstybėje narėje, kurioje gamintojų organizacija yra pripažinta.
3 straipsnis
Šis Reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2005 m. sausio 1 d.
Šis Reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. gruodžio 28 d.

Labels: 2
17
19
6